สิ้น มารศรี ณ บางช้าง ดาราอาวุโส เกิดในราชนิกุลตายอนาถาต้องขอบริจาคโลง
มารศรี ณ บางช้าง ดารานักแสดงอาวุโส ราชนิกุล เสียชีวิตในวัย 85 ปีที่รพ.ในเชียงใหม่ สุดอนาถา ลูกสาวต้องขอบริจาคโลงศพแล้วจะนำไปเผาที่สุสาน แต่นายกเทศมนตรีรู้ข่าว ขอเป็นเจ้าภาพสวดให้ในคืนแรก คาดน่าจะมีคนมาช่วยอีก     ,วันที่ 23 ธ.ค.59 ผู้สื่อข่าวรายงานว่า มารศรี ณ บางช้าง ดารานักแสดงอาวุโส วัย 85 ปี ได้เสียชีวิตแล้วที่จังหวัดเชียงใหม่ เมื่อคืนที่ผ่านมา ที่รพ.ใกล้หมอ เทศบาลเมืองแม่เหียะ อ.เมืองเชียงใหม่ หลังจากลูกสาวนำส่งรักษาตัว แต่ครอบครัวของลูกสาวที่ดูแลอยู่ยากจน ต้องขอบริจาคโลงศพจากเทศบาลเพื่อบรรจุร่าง และนำศพออกจากโรงพยาบาล โดยบอกว่าจะนำศพไปเผาที่ป่าช้าในพื้นที่ในตอนบ่ายวันนี้เลย,ทั้งนี้ เทศบาลเมืองแม่เหียะ อ.เมืองเชียงใหม่ ได้แจ้งมาที่ผู้สื่อข่าวไทยรัฐจ.เชียงใหม่ ว่า มีดาราอาวุโสมาเสียชีวิตที่ โรงพยาบาลใกล้หมอ ทางญาติไม่มีเงินทำบุญศพ และมาขอรับบริจาคโลงศพกับทางเทศบาล พร้อมกับขอให้จัดรถเทศบาลไปเคลื่อนย้ายศพไปเผายังสุสานบ้านต้นปิน หมู่ 5 ต.แม่เหียะ ทันที โดยไม่มีการสวดทำบุญทางศาสนาแต่อย่างใด ผู้สื่อข่าวจึงไปตรวจสอบ,พบเจ้าหน้าที่ของรพ.และเจ้าหน้าที่เทศบาลฯ กำลังจัดเก็บศพ นางมารศรี ณ บางช้าง อายุ 85 ปี อดีตดาราชื่อดัง อยู่บ้านตามบัตรประชาชน เลขที่ 300/277 หมู่ 10 ต.แม่เหียะ อ.เมือง เชียงใหม่ ลงใส่โลงสีขาว ก่อนที่จะนำขึ้นรถของเทศบาลไปยังสุสานเพื่อเผาศพทันที,อย่างไรก็ตาม จากการสอบถาม น.ส.รัตนาภรณ์ มุกดาประกร อายุ 61 ปี ลูกสาวผู้ตาย เปิดเผยว่า นางมารศรี แต่งงานอยู่กินกับนายสถาพร มุกดาประกร มีลูกด้วยกัน 5 คน ในจำนวนนี้ 3 คนเป็นคนพิการอยู่ที่ กทม. คุณพ่อได้เสียชีวิตไปนานแล้ว ส่วนแม่มารศรีได้มาพักอาศัยอยู่กับตนที่เชียงใหม่ได้ 6-7 ปี หลังจากที่เลิกอาชีพนักแสดง เนื่องจากอายุมากแล้ว,ปกติแม่เป็นคนแข็งแรง เมื่อวานนี้ มีอาการช็อกไม่รู้สึกตัว จึงเรียกรถพยาบาลโรงพยาบาลใกล้หมอที่แม่ใช้สิทธิ์เป็นคนไข้บัตรทองอยู่ รับมารักษา และแม่ได้เสียชีวิตในตอนเวลา 05.20 น. เช้ามืดของวันนี้ ประกอบกับทางบ้านมีฐานะยากจน จึงไปขอรับบริจาคโลงศพจากทางเทศบาล ใส่ร่างคุณแม่และนำไปเผาเลย เนื่องจากก่อนหน้านั้นแม่ได้ทำหนังสืออุทิศร่างเป็นอาจารย์ใหญ่ให้กับคณะแพทยศาสตร์ มหาวิทยาลัยเชียงใหม่ หลังจากที่แม่เสียชีวิตก็รีบแจ้งไปที่ รพ.มหาราชนครเชียงใหม่ ทางโรงพยาบาลแจ้งมาว่า คุณแม่มีน้ำหนักต่ำกว่าเกณฑ์และอายุมากเกินกว่า 80 ปี ทางคณะแพทยศาสตร์จึงไม่สามารถรับร่างคุณแม่ไปเป็นอาจารย์ใหญ่ได้ จึงตัดสินใจนำศพแม่ไปเผาทันที,แต่ภายหลัง นายธนวัฒน์ ยอดใจ นายกเทศมนตรีเมืองแม่เหียะ ทราบข่าว ได้มาดักรอที่หน้าสุสาน บอกว่า ยังไม่ต้องรีบเผาศพนางมารศรี เนื่องจากผู้ตายเป็นดาราอาวุโส ตนได้หารือกับทางคณะสงฆ์ในตำบลแม่เหียะแล้วว่า ขอให้นำศพ นางมารศรีไปตั้งบำเพ็ญกุศลไว้ที่วัดต้นปิน หมู่ 5 ต.แม่เหียะ เพื่อสวดอภิธรรมและทำบุญทางศาสนาก่อน 1 คืน โดยตนและคณะสงฆ์ในตำบลแม่เหียะ จะขอรับเป็นเจ้าภาพออกค่าใช้จ่ายให้ทั้งหมด เนื่องจากนางมารศรี มาอาศัยอยู่ใน ต.แม่เหียะหลายปี และยังเป็นดาราที่มีผลงานมากมาย สร้างความบันเทิงให้คนไทยทั้งประเทศมาแล้ว,ขณะเดียวกันมีผู้สื่อข่าวบันเทิงหลายแห่งโทรศัพท์มาสอบถาม และร้องขอว่ายังไม่ต้องรีบเผาศพ จึงหารือกับทางคณะสงฆ์ว่า จะนำศพไปตั้งสวดไว้ที่วัด 1 คืน เผื่อว่าจะมีญาติสนิทและเพื่อนฝูงดาราที่เคยร่วมงานกันมาร่วมฟังสวด สร้างความตื้นตันใจให้กับ น.ส.รัตนาภรณ์ มุกดาประกร ลูกสาวผู้ตาย เป็นอย่างมาก จากนั้นจึงนำศพนางมารศรีไปตั้งไว้ในศาลาวัดต้นปิน โดยทางเทศบาลเมืองแม่เหียะ ได้จัดแต่งกรอบรูปและหาดอกไม้มาตกแต่งประดับโลงศพให้ด้วย,สำหรับ มารศรี ณ บางช้าง เกิดเมื่อปี 2475 ในราชนิกุล ณ บางช้าง ที่บ้านพักย่านบางซื่อ กรุงเทพมหานคร เป็นบุตรสาวของเจ้าพระยาชำนิโวหาร อดีตราชเลขาธิการในพระบาทสมเด็จพระมงกุฎเกล้าเจ้าอยู่หัว,เข้าสู่วงการจากการชักชวนของเพื่อนๆ ให้มาฝึกหัดรำและแสดงละครที่ ศาลาเฉลิมไทย จนได้พบรักกับ สถาพร มุกดาประกร พระเอกละครเรื่อง ราชันย์ผู้พิชิต ในขณะนั้น และแต่งงานกัน แสดงภาพยนตร์ครั้งแรก เมื่อ พ.ศ. 2498 เรื่อง ซนแต่สวย จากบทประพันธ์ของ ร้อยตำรวจเอกอรรถ อรรถจินดา (อ.อรรถจินดา) สร้างโดย กรมตำรวจ เป็นนางเอกร่วมกับ สวลี ผกาพันธุ์ และ วารุณี นาคะนาวี,ต่อมาเป็นผู้อำนวยการสร้างหลายเรื่อง เริ่มจากภาพยนตร์ขาวดำ ผาโหด นำแสดงโดย สถาพร มุกดาประกร (โดยมีน้องชาย สมถวิล มุกดาประกร เป็นผู้ร้าย) ฉายที่ ศาลาเฉลิมบุรี ร่วมแสดงในละครโทรทัศน์ทาง ช่อง 4 บางขุนพรหม และภาพยนตร์ เช่น สิงห์สองฝั่ง พ.ศ. 2524,หลังจากสามีเสียชีวิต ใช้ชีวิตอยู่กับลูกหลาน ทำธุรกิจผลิตน้ำพริก ตรา แม่มารศรี อยู่ที่อำเภอแม่จัน จังหวัดเชียงราย และรับแสดงละครโทรทัศน์เป็นครั้งคราว มีผลงานการแสดงทั้งภาพยนตร์และละครโทรทัศน์นับร้อยเรื่อง. 
มารศรี ณ บางช้าง ดารานักแสดงอาวุโส ราชนิกุล เสียชีวิตในวัย 85 ปีที่รพ.ในเชียงใหม่ สุดอนาถา ลูกสาวต้องขอบริจาคโลงศพแล้วจะนำไปเผาที่สุสาน แต่นายกเทศมนตรีรู้ข่าว ขอเป็นเจ้าภาพสวดให้ในคืนแรก คาดน่าจะมีคนมาช่วยอีก   
มารศรี ณ บางช้าง,มารศรี ณ บางช้างตาย,ดาราอาวุโส,ตายอนาถา,ดาราตายอนาถา